open-index/open-wikipedia-markdown huggingface dataset:
מאגר המאיירים המדעיים של שטוטגרט 1450–1950

**מאגר המאיירים המדעיים של שטוטגרט 1450–1950** (בקיצור **DSI**) הוא מאגר נתונים ביבליוגרפיים מקוון ובו מידע אודות אנשים שאיירו יצירות מדעיות שפורסמו מזמן המצאת הדפוס, בסביבות 1450, ועד 1950; החתך האחרון נבחר מתוך כוונה להחריג מאיירים הפעילים כעת. המאגר כולל את מי שעסקו במגוון תחומים, לרבות איור אסטרונומי, בוטני, זואולוגי ורפואי.

מסד הנתונים ממוקם בשרתי אוניברסיטת שטוטגרט. התוכן מוצג באנגלית, והגישה אליו חופשית. נכון לינואר 2020, בדף הבית של האתר נכתב כי מסד הנתונים כולל למעלה מ-12,500 מאיירים. ניתן לחפש באתר לפי 20 שדות.

הציבור הרחב רשאי להגיש הצעות לערכים נוספים, או תיקונים, אך אלו כפופים לביקורת עריכה לפני שיתווספו למאגר.

## לקריאה נוספת

* 
* 

## קישורים חיצוניים
* 

## הערות שוליים

קטגוריה:מאיירים מדעיים
קטגוריה:מאגרי מידע ביבליוגרפיים
Listen Easy

***Listen Easy*** (בעברית: **הקשב בקלילות**) הוא אלבום האולפן ה-34 של זמר הג'אז האמריקאי טוני בנט. את האלבום הוציאה לאור בשנת 1973 חברת התקליטים ורב רקורדס, לאחר שהוקלט בחודשים ספטמבר–דצמבר אשתקד.

## רשימת רצועות

## הערות שוליים

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
אורפימנט

**אורפימנט** הוא מלח (מינרל) ארסן-גופרתי כתום-צהוב כהה שנוסחתו הכימית: , המצוי ב]בקעים עשנים געשיים, ובסדקים געשיים של מעיינות חמים, והנוצר במעבר ממוצק ישירות לגז בתהליך המראה (סובלימציה) או כתוצר נלווה של התפרקות ריאלגר - מלח ארסן גופרתי אף הוא.

מקור שמו מלטינית אורום aurum - זהב, ופיגמנטום pigmentum צבע בגלל צבעו הזהוב הכהה.

## שימושים בעבר
ממוזער|ימין|פס צהוב-זהוב בהיר של אורפימנט
אורפימנט שימש בסחר חליפין בממלכה הרומית במסגרת הסחר עם סין, אף שהוא רעיל ביותר. הוא שימש כרעל להמתת זבובים ובקצה חיצים להריגת בני אדם. בגלל צבעו הזהוב, הוא משך את תשומת לב האלכימאים, הן בסין והן במערב, שחשבו להפכו לזהב. החומר נמצא כצבען בקבר תות ענח אמון ועל כתובות פפירוס ממלכת מצרים העתיקה, וכן על קירות הטאג' מהאל.

במשך אלפי שנים החומר שימש כצבען וכחומר חתימה, ובסין שימש לייצור חומר למחיקת דיו. באמנות הציור, שימש כצבען, אך היות שלא ניתן היה לערבו עם צבענים מצויים אחרים שבהם הייתה עופרת או נחושת כמו ורדיגריס ואזוריט, וכן עקב רעילותו הקטלנית, הוא הוחלף ברגע שהחלו לייצר את צבעני הצהוב באמצעות קדמיום וכרום במאה ה-19.

במאה השבע עשרה השתמשו בו ליצירת כדורי עופרת גרגריים לרובים.

## שימושים עכשוויים
כיום האורפימנט משמש בייצור זגוגיות להעברת אור תת-אדום (אינפרה אדום), לייצור מפות שולחן בלתי חדירות למים, בייצור רצפות לינולאום, בתעשיית המוליכים למחצה והאלקטרוניקה, לייצור קולטי אור (בתעשייה הפוטואלקטרית), צבענים, לזיקוקי דינור, ולהסרת שיער בתעשיית העורות. כיום אורפימנט עדיין משמש בהודו בתערובת עם פי שניים סיד לייצור משחה להסרת שיער אדם לא רצוי.

## תכונות פיזיות ואופטיות
אורפימנט הוא מלח ארסני גפרתי (מינרל ארסניק-סולפידי). יש לו קשיות בין 1.5 ל-2 בסולם מוס
ומשקל סגולי של 3.49.
הוא נמס בין 300-325°C מעלות צלזיוס. מבחינה אופטית הוא דו צירי (-) עם מקדם שבירה של, *a* = 2.4, *b* = 2.81, *g* = 3.02.

## צילומי צורת הגביש

File:Orpiment-unit-cell-3D-balls.png|תא היחידה במבנה הגבישי של אורפימנט
File:Orpiment-layer-3D-balls.png|מבנה גבישי של אורפימנט עשוי לוחות
File:Orpiment-layers-stacking-3D-balls.png|ריבוד: הלוחות מונחים בשכבות 


## גלריית תצורות אורפימנט

File:Orpiment-Realgar-Quartz-154641.jpg|אורפימנט וריאלגר (זרניך) על מטריצת קוורץ זוויתית ממכרה נישינומאקי ביפן 
File:MFN MIN 1977 0028 Auripigment.jpg|אורפימנט באזור לה-ליברטד, קירובילצה, פרו
File:Orpiment-d06-185b.jpg|מכרה אל בורוסקי ברפובליקת קברדינה בלקריאן, חבל צפון הקווקז ברוסיה.
File:Orpiment-148270.jpg|גביש אורפימנט, מכרה החריצים התאומים, חבל פוטוסי, אזור הומבולדט, נוואדה, ארצות הברית


### מקורות (באנגלית)
* *The Merck Index: An Encyclopedia of Chemicals, Drugs, and Biologicals*. 11th Edition. Ed. Susan Budavari. Merck & Co., Inc., N.J., U.S.A. 1989.
* William Mesny. *Mesny’s Chinese Miscellany. A Text Book of Notes on China and the Chinese.* Shanghai. Vol. III, (1899), p. 251; Vol. IV, (1905), pp. 26.
* Fitzhugh, E.W., Orpiment and Realgar, in Artists’ Pigments, A Handbook of Their History and Characteristics, Vol 3: E.W. Fitzhugh (Ed.) Oxford University Press 1997,* Orpiment, Colourlex

## קישורים חיצוניים

* 

קטגוריה:מינרלים
קטגוריה:מינרלים ארסנידיים
קטגוריה:מינרלים סולפידיים
מרינה אילת

ממוזער|250x250 פיקסלים|המרינה
[ממוזער|250x250 פיקסלים|הכניסה למרינה על רקע [מלון מלכת שבא]]
**מרינה אילת על שם [[פיליפ עירון]]** היא מרינה השוכנת בחוף ימה הצפוני של אילת במפרץ אילת. המרינה ממוקמת באזור התיירות של אילת, ומסביבה נמצאים אתרים רבים כמו קניון אייסמול; המלונות - ישרוטל המלך שלמה, מלכת שבא ועוד; מסעדות, מועדונים ומרכזי ספורט ימי.

בסמוך למרינה נמצאת לגונת השלום שהיא פרויקט מוקפא של יצירת לגונה מלאכותית בחופה הצפוני של אילת, כדי שתשמש אזור תיירותי.

## מבנה המרינה
העומק התפעולי של המרינה הוא כ-3.5 מטרים, והיא מחולקת לשניים: מרינה חיצונית המשמשת נמל נוסעים שממנו יוצאות כ-40 ספינות מסחריות להפלגות יום; ומרינה פנימית בעלת רציפים ומזחים באורך 800 מ' המשמשים מקום עגינה לכ-400 כלי שיט.

## גלריה

קובץ:Ice Park Mall (1).JPG
קובץ:Ice Park Mall.JPG|המרינה על רקע קניון אייסמול
קובץ:PikiWiki Israel 35821 EILAT MARINE.jpg|הכניסה למרינה


## קישורים חיצוניים
* מרינה אילת, באתר חברה כלכלית אילת
* מרינה אילת, באתר אילת+

אילת
קטגוריה:אילת: תיירות
גם אם טעיתי

"**גם אם טעיתי**" הוא שיר של הזמרים הישראליים שלומי שבת ורותם כהן מתוך האלבום "שלומי שבת וחברים 3". השיר יצא לאור כסינגל השישי מתוך האלבום ב-21 בנובמבר 2021 תחת הוצאת ארומה מיוזיק. את השיר כתב והלחין כהן, והפיק אותו המוזיקאי מתן דרור. השיר הגיע למקום הראשון במצעד העברי של מדיה פורסט.

## רקע והרכב
את השיר כתב והלחין רותם כהן והמוזיקאי מתן דרור הפיק אותו. שבת הוציא את השיר כסינגל השישי מתוך האלבום שלומי וחברים 3, לאחר "מורידים את הירח" עם אליעד, "מה אתה עובר" עם עדן אלנה, "בוא הביתה" עם משפחת שבת, "למה את הולכת" עם משה פרץ ו"שוב אני ואת" עם מארינה מקסימיליאן.

## ביקורות
דודי פטימר ממעריב סקר את השיר לחיוב וכתב  אך ציין את הליריקה השגרתית והמאולצת.

## וידאו קליפ
הווידאו קליפ הנלווה לשיר יצא בצמוד לצאת השיר, ובוים על ידי עוזי ג'ורג'. הווידאו קליפ מציג את שבת וכהן מבצעים את השיר באולפן הקלטות. הווידאו קליפ עצמו בשחור-לבן.

## מיקומי שיא

## הערות שוליים

קטגוריה:שירי רותם כהן
קטגוריה:דואטים
קטגוריה:שירים בעברית
קטגוריה:שירים שהופקו על ידי מתן דרור
קטגוריה:שירי לפידים
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:וידאו קליפים בשחור-לבן
קטגוריה:סינגלים בהוצאת ארומה מיוזיק
קטגוריה:סינגלים בהוצאת די-מיוזיק
לגונת השלום

ממוזער|250x250 פיקסלים|התעלה המחברת בין הלגונה למפרץ אילת
**לגונת השלום** (נקראת גם **לגונת הרחצה** או **הלגונה המזרחית**) היא כינוי לפרויקט של יצירת לגונה מלאכותית בחופה הצפוני של אילת, כדי שתשמש אזור תיירותי עשיר ומגוון הנשען על מלונות ותיירים שיפקדו את האזור, בעיקר עבור המלונות שאינם יושבים על קו החוף הראשון של מפרץ אילת.

נכון ל-2022, הלגונה עומדת שוממת מבלי שאף אחת מתוכניתיה מומשה.

## היסטוריה
הלגונה החלה להיבנות בשנת 1995, אולם ממצאי טיב המים שלאחר פיתוחה של הלגונה הציגו תמונה מאכזבת, לפייה איכות המים איננה ראויה לשחייה. עקב כך, הפרויקט נפסק, ולא נבנה שום מלון או מתחם תיירותי סביב הלגונה.

מתחם הלגונה שאושר לבנייה השתרע על פני כ-600 דונם, וכלל בנייה של ארבעה בתי מלון, שכל אחד מהם עד גובה מקסימלי של 6 קומות ו-1,200 יחידות נופש ומגורים.

ב-2022 נחשפו תוכניות פיתוח לשיקום הלגונה, במסגרתן יוקם אזור תיירותי חדש וגדול שיוסיף כ-2,000 חדרי מלון, תוקם טיילת חדשה, יתבצעו עבודות פיתוח התשתיות באזור הלגונה, מי הלגונה יטופלו ושדרוג הטיילת הקיימת.

## ראו גם

* מרינה אילת

## קישורים חיצוניים
* מירב לוי דיאמנט. ה'מפלצת' מלגונת השלום. אוחזר מאתר "יום יום אילת".
* 
* הלגונה המזרחית, אילת-תוכנית מפורטת למתחם מלונאות ותיירות

## הערות שוליים

קטגוריה:אילת: תיירות
קטגוריה:ישראל: מיזמים שהוקפאו
קטגוריה:ישראל: חופים
התמקחות

280px|ממוזער|מיקוח בשוק בדלהי
**התמקחות** או **מיקוח** הוא סוג של משא ומתן במסגרתו הקונה והמוכר של מוצר או שירות מסוימים מתווכחים על המחיר או על המהות של העסקה.
שבמסגרתו הקונה מבקש להוריד את המחיר של הסחורה או השירות המוצע על ידי המוכר. זהו תהליך שבאמצעותו האינטרסים של הלקוחות והמוכרים הופכים לגלויים. המוכר מנסה להעלות את המחיר. כאשר תהליך ההתמקחות מסתיים בכך ששני הצדדים מגיעים להסכמה על התנאים, העסקה מבוצעת. לעיתים המוכר והקונה לא מגיעים להסכמה והרכישה/מכירה לא מתבצעת.

לאורך השנים תהליך ההתמקחות נעלם במידה רבה בחלקים רבים ברחבי העולם. בעולם המערבי לרוב ההתמקחות מוגבלת לסחורות יקרות או ייחודיות (כגון מכוניות, עתיקות, תכשיטים, פרטי אמנות, נדל"ן ומכירות עסקיות של חברות) וכן למקומות לא רשמיים יותר כגון שוקי פשפשים. בחלקים אחרים של העולם, ההתמקחות עשויה להיות הנורמה, אפילו בעסקאות קטנות. במקומות רבים ברחבי אסיה המקומיים נוהגים להתמקח על סחורות ושירותים בכל מקום, משוקי רחוב ועד מלונות.

בחנויות בהן מקובל להתמקח, האפשרות להתמקח תלויה לרוב בנוכחות של בעל החנות במקום. חנויות רשת המנוהלת על ידי עובדים זוטרים לעיתים רבות יותר נוטים יותר להסתמך על שימוש בתמחור קבוע מאשר חנויות עצמאיות המנוהלת על ידי בעלי החנות או עובד מסוים אשר בעל החנות סומך עליו במיוחד.

## קישורים חיצוניים

## הערות שוליים

קטגוריה:משא ומתן
קטגוריה:מסחר
האריה (נלסון דה מיל)

**האריה** הוא רומן משנת 2010 מאת הסופר האמריקאי נלסון דה-מיל. זהו הרומן החמישי של דה-מיל הכולל את הבלש ג'ון קורי, שעובד כעת כקבלן עבור כוח המשימה הבדיוני למלחמה בטרור של ה-FBI בעיר ניו יורק. הרומן הוא המשך למשחק האריה. אחרי האריה יצא רומן המשך של דה מיל מ-2012 בשם הפנתר.

## עלילה
שלוש שנים לאחר האירועים המסופרים במשחק האריה. ג'ון קורי, שוטר לשעבר כיום חבר בכוח המשימה למלחמה טרור, יוצא למרדף אחר המחבל הלובי האכזר אסד חליל, הידוע יותר בשם "האריה" מבלי שהצליח לעצור אותו. שלוש שנים לאחר מכן קורי לא שכח את האיומים הנוראיים שהמחבל הפנה אליו וכעת הסיוט חוזר ומופיע בעוצמה בחייו. כאשר שותפתו, כיום אשתו, קייט מייפילד, עורכת דין של ה-FBI עם תחביב של צניחה חופשית, מותקפת על ידי גבר במהלך קפיצה, קורי מיד יודע מי זה. האריה חזר להשלים את משימתו וזו רק ההתחלה. במהלך תקיפה אווירית על טריפולי שהחליט עליה נשיא ארצות הברית רונלד רייגן ב-1986, משפחתו של חליל הושמדה. מאותו רגע, נקמה הייתה מטרתו היחידה, הן כלפי האנשים המעורבים ישירות באותה פרשה טרגית, והן כלפי ארצות הברית, מדינה שהוא מתעב מאוד. אף על פי שמטרותיו ידועות, אף אחד לא יכול למנוע את מהלכיו של הרוצח הזה שמבלי להשאיר רמזים שימושיים. הוא מחסל באכזריות זה אחר זה לא רק את קורבנותיו אלא גם את שותפיו, כדי לא להשאיר עקבות. החיפושים מתקרבים יותר ויותר, אבל האריה תמיד מצליח להימלט מרודפיו ונראה ששובל הדם לא אוזל. אף אחד לא יודע איך הוא נע בצורה חלקה כל כך על אדמת אמריקה ומי עוזר לו.

## קישורים חיצוניים

קטגוריה:ספרי 2010
קטגוריה:ספרים אמריקאיים
קטגוריה:ספרי נלסון דה מיל
קטגוריה:ספרי הרפתקאות ומסעות
קטגוריה:ספרי מתח
מי אמר

"**מי אמר**" הוא שיר שהוקלט על ידי הזמרת הערבייה-ישראלית נסרין קדרי. השיר יצא לאור ב-13 בדצמבר 2021, על ידי חברות התקליטים ארומה מיוזיק ו-Mobile1 Music, כסינגל שלא מתוך אלבום. "מי אמר" יצא לאור יממה לאחר יציאתו של "אז מה עם ההוא", תוך שאחריו הוציאה קדרי את "מאושרים".

השיר הגיע למקום השמיני במדיה פורסט.

## רקע וכתיבה
השיר נכתב על ידי אופיר כהן, ליאור חביב וקטריקס, הולחן על ידי ליאור חביב, אופיר כהן וקטריקס והופק על ידי אופיר כהן, רם דוידי ועידן זנדני. "מי אמר" יצא במסגרת פרויקט בשם "הגן של נסרין" ("Nasrin's Garden"), במהלכו הוציאה חמישה שירים: "לילה", "אז מה עם ההוא", "מי אמר", "מאושרים" ו"לא סתם".

"מי אמר" יצא במהלך אשפוזה של קדרי בבית החולים; דבר שהוביל גם לדחיית הופעותיה עם חמשת השירים החדשים.

## וידאו קליפ
הווידאו קליפ הרשמי של השיר פורסם ב-13 בדצמבר 2021, ביום יציאתו של "מי אמר" כסינגל במסגרת הפרויקט "הגן של נסרין" ("Nasrin's Garden"). בתחילת הקליפ, ניתן לראות את קדרי מבצעת את השיר כשהיא לבושה בשמלה המוצגת בעטיפתו של הסינגל. בהמשך, ניתן לראות זמרי ליווי.

נכון לדצמבר 2021, מונה הצפיות של הקליפ עומד על למעלה מ-450 אלף צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי נסרין קדרי
קטגוריה:שירים בעברית
קטגוריה:שירים שנכתבו על ידי אופיר כהן
קטגוריה:שירים שהולחנו על ידי אופיר כהן
קטגוריה:שירים שהופקו על ידי אופיר כהן
קטגוריה:שירי אהבה בעברית
קטגוריה:שירים על כאב לב
קטגוריה:סינגלים בהוצאת ארומה מיוזיק
קטגוריה:סינגלים בהוצאת Mobile1 Music
.xk

**.xk** היא סיומת האינטרנט הזמנית, של אתרי אינטרנט הרשומים בקוסובו. הסייומת הוקצתה על פי החלטת מועצת הביטחון של האו"ם 1244/99. xk היא "סיומת שהוקצתה על ידי משתמש". המשמעות היא שהסיומת שמורה לשימוש פרטי ולא תוקצה לאף ישות - ולא תהיה דומיין ברמה העליונה של קוד מדינה. לפיכך, השימוש בסיומת אינו רשמי וזמני, עד שלקוסובו תוקצה סיומת מדינה משלה.

## הערות שוליים

קטגוריה:קוסובו
קטגוריה:סיומות אינטרנט
מיכאל גוצרייב

**מיכאל גוצרייב** (ברוסית: **Михаил Сафарбекович Гуцериев**; נולד ב-9 במרץ 1958 באקמולינסק) הוא איש עסקים ומשורר רוסי.

גוצרייב הוא בעל המניות העיקרי של הקבוצה התעשייתית והפיננסית ספמר , הכוללת את רוסנפט , והרבה חברות אחרות. מחזיק גם במניית שליטה בחברת הקמעונאות M.video . 

מאז 2002, נכלל מדי שנה ברשימת 200 אנשי העסקים העשירים ביותר ברוסיה (לפי מגזין פורבס). בדירוג שפורסם באפריל 2021, גוצרייב מדורג במקום ה-60 עם הון של 2.5 מיליארד דולר.

גוצרייב הוא מחבר של יותר מ-300 שירים שבוצעו על ידי אמני פופ רוסיים פופולריים.

## קישורים חיצוניים

* רשימת השירים שחיבר גוצרייב

## הערות שוליים

קטגוריה:מיליארדרים רוסים
קטגוריה:חברי הדומה הממלכתית
קטגוריה:סגני יו"ר הדומה הממלכתית
קטגוריה:מעוטרי עיטור אות הכבוד
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1958
אינדרה בי

130px|ממוזער|שמאל|המיקום של אזור אינדרה בי בקופנהגן
**אינדרה בי** (בדנית: **Indre By**, שמשמעותה "העיר הפנימית") הוא המרכז ההיסטורי של העיר קופנהגן אשר משתרע על שטח בגודל 4.65 קמ"ר וחיו בו 26,223 תושבים נכון ל-2021.

האזור נתחם באגמים וזהו המקום בו הייתה נמצאת במקור העיר קופנהגן במהלך תקופת שלטונו של המלך כריסטיאן הרביעי, בתקופה בה העיר הייתה מבוצרת. כל המחוזות הסמוכים נוסדו רק לאחר שהמלך הדני התיר בנייה מחוץ לחומות בשנות ה-50 של המאה ה-19.

באזור אינדרה בי נמצאות מרבית אטרקציות התיירות, סצנת חיי הלילה ומרבית בתי המלון של קופנהגן.

## אתרים בולטים
280px|ממוזער|שמאל|ניהאון
280px|שמאל|ממוזער|גני טיבולי
* רובע כריסטיאניה
* ניהאון
* רונדטארן
* פסל בת הים הקטנה
* אוניברסיטת קופנהגן
* גני טיבולי
* ארמון אמלינבורג
* ארמון כריסטיאנסבורג
* טירת רוזנבורג
* התיאטרון המלכותי הדני
* המוזיאון הלאומי לאמנות
* המוזיאון הלאומי של דנמרק
* הגן הבוטני של קופנהגן
* מוזיאון יהדות דנמרק

## קישורים חיצוניים

קטגוריה:קופנהגן
ריימונד ורוזסלי אופלט

**ריימונד ורוזסלי אופלט** (**Raymond & Rosesalie Opelt**) היו בני זוג בלגים, אשר שיכנו בביתם ילדה יהודיה במהלך הכיבוש הגרמני של בלגיה במלחמת העולם השנייה ועל ידי כך הצילו את חייה. הם הוכרו כחסידי אומות העולם.

## ביוגרפיה
בני הזוג אופלט הקתולים היו תושבי העיירה וטרלו שמדרום לעיר בריסל, ולהם בת אחת. בשנת 1943 הם קיבלו לביתם את הילדה ג'ני אילזיצר (Ilzycer), בת 11. אמה ואחותה נעצרו בחודש אפריל בפשיטה של הגסטפו הגרמני על דירתם השכורה באנדרלכט, פרוור של בריסל. אבי המשפחה נעצר לפני כן, וכל השלושה נאסרו ושולחו מאוחר יותר למחנה אושוויץ, שם נרצחו. ג'ני ואחותה פרנסין בת השנתיים היו מחוץ לבית בעת הפשיטה וניצלו ממעצר לאחר ששכנתן אליזבת דריימאקר הרחיקה אותן מהמקום. היא הסתירה את הילדות בביתה במשך מספר ימים, ולאחריהם העבירה אותן דודתם רוזה דמברובסקה למקומות מסתור אחרים. ג'ני הוסתרה תחילה במנזר ובהמשך הגיעה אל בני הזוג אופלט.

ג'ני נשארה אצל משפחת אופלט עד לתום המלחמה באירופה. ריימונד היה אדריכל במקצועו, אך באותה עת עבד ברשות המקומית שטיפלה באספקת מזון לתושבים, והדבר סייע לו להשיג מזון נוסף למשפחה. לשכניהם סיפרו בני הזוג כי ג'ני היא נכדתם מבריסל. היא למדה בבית הספר הקתולי בווטרלו וביקרה בכנסייה מדי יום ראשון. לאחר המלחמה ביקשו בני הזוג אופלט לאמץ את ג'ני, אך דודתם סירבה לכך ואימצה את ג'ני ואחותה בעצמה.

ג'ני שמרה על קשר עם מציליה. ריימונד אופלט נספה בתאונת עבודה בשנת 1949. רוזסלי מתה בשנת 1972.

בחודש נובמבר 2013 הכיר מוסד יד ושם בבני הזוג אופלט ובאליזבת דריימאקר כחסידי אומות העולם.

## קישורים חיצוניים
* ריימונד ורוזסלי אופלט, באתר מוסד יד ושם

קטגוריה:בלגים חסידי אומות העולם
קטגוריה:מצילים בשואה: בלגיה
קטגוריה:נפטרים ב-1949
קטגוריה:נפטרות ב-1972
סמסונג גלקסי A10s

**סמסונג גלקסי A10s** (באנגלית: **Samsung Galaxy A10s**) הוא טלפון חכם מבוסס אנדרואיד, כחלק מסדרת A של סמסונג גלקסי. הוא הוכרז ב-12 באוגוסט 2019, והושק ב-27 באוגוסט 2019 בהודו. המכשיר נמכר מאוחר יותר כ-"סמסונג גלקסי M01s". הוא יורשו של סמסונג גלקסי A10.

## עיצוב
המכשיר שוקל 168 גרם, גובהו 156.9 מ"מ, רוחבו 75.8 מ"מ, ועוביו 7.8 מ"מ. המסך של המכשיר בגודל 6.2 אינץ'. המסגרת והגב של המכשיר בנויה מפלסטיק. למכשיר יש מערך מצלמה כפול בחלק השמאלי העליון של הפאנל האחורי. למכשיר יש קורא טביעות אצבע בחלק האמצעי העליון של הפאנל האחורי, וחריץ בצורת V בחלק האמצעי העליון של המסך בו ממוקמת המצלמה הקדמית.

## מפרט
### חומרה
המכשיר מצויד במסך מסוג "TFT LCD" בגודל 6.2 אינץ' וברזולוציית 720x1520 פיקסלים, ביחס גובה-רוחב של 19:9.

המכשיר מופעל על ידי מעבד בעל שמונה ליבות, עם תהליך ייצור של 12 ננומטר, כאשר 4 מהן פועלות בתדר עבודה של 2.0 ג'יגה הרץ, וה-4 הנותרות פועלות בתדר עבודה של 1.5 ג'יגה הרץ. האחסון הפנימי של המכשיר הוא בנפח 32 ג'יגה בייט, שניתן להרחיב באמצעות כרטיס microSD עד ל-512 ג'יגה בייט. למכשיר יש זיכרון RAM בנפח 2 ג'יגה בייט. כמו כן, המכשיר מופעל על ידי סוללת ליתיום פולימר בקיבולת 4000 מיליאמפר-שעה, שאינה ניתנת להסרה. למכשיר ישנו קורא טביעות אצבע.

#### מצלמה
המכשיר מצויד במערך בעל שתי מצלמות אחוריות, ומצלמה אחת קדמית, הכולל: מצלמה ראשית ברזולוציה 13 מגה פיקסל; חיישן עומק ברזולוציה 2 מגה פיקסל; כמו כן, ומצלמה קדמית ברזולוציה 8 מגה פיקסל; המצלמות האחוריות והקדמית תומכות ב-1080p המסוגלות להקליט וידאו ב-30 פריימים לשנייה.

### תוכנה
המכשיר הושק כשמותקנת עליו אנדרואיד 9 ("פאי"). ניתן לשדרג לגרסה אנדרואיד 10 לממשק המותאם של סמסונג - One UI 2. באוקטובר 2021 המכשיר עודכן לאנדרואיד 11 לממשק - One UI 3.

## קישורים חיצוניים
* 

## הערות שוליים

קטגוריה:טלפונים סלולריים של סמסונג
קטגוריה:מכשירי אנדרואיד
A10s
קטגוריה:מכשירים שהושקו ב-2019
צינור הגז איראן–ארמניה

**צינור הגז איראן-ארמניה** הוא צינור גז טבעי מאיראן לארמניה. 100 קילומטרים עוברים במקטע האיראני מתבריז לגבול איראן-ארמניה. המקטע הארמני עובר מאזור מגרי לקאג'ראן. לצינור מתוכננים להתווסף עוד 197 קילומטרים על מנת להגיע למרכז המדינה, שם הוא יתחבר לרשת החלוקה הקיימת.

## היסטוריה
התוכניות להקמת הצינור הוכרזו ב-15 באפריל 2002 על ידי שר האנרגיה הארמני, ארמן מובסיאן. הצינור החל לפעול ב-20 בדצמבר 2006, ונחנך רשמית ב-19 במרץ 2007 על ידי הנשיאים מחמוד אחמדינז'אד מאיראן ורוברט קוצ'ריאן מארמניה. מתקיימים דיונים לבניית צינור שני מאיראן לארמניה.

## מפרט טכני
קוטר הצינור הוא 700 מלימטרים (28 אינץ') ועלות בנייתו הייתה כ-220 מיליון דולר. קיבולת הצינור היא 1.1 מיליארד מטרים מעוקבים (bcm) של גז טבעי בשנה, אשר יגדל עד 2.3 bcm עד לשנת 2019. החוזה נחתם ל-20 שנים. על כל מטר מעוקב של הגז האיראני, ארמניה אמורה להחזיר 3 קילוואט אנרגיה חשמלית לאיראן.

## מחלוקת פוליטית
רבים חושדים כי קוטר הצינור הצטמצם מ-1,420 ל-700 מילימטרים (56 אינץ' ל-28) בלחץ של גזפרום, שרכשה את חלק הרוב בחלק הארמני של הצינור באמצעות חברת הבת שלה, גזפרום ארמניה. אם הצינור היה נבנה בקוטר גדול יותר, הוא היה מאפשר לאיראן לייצא לשווקים באירופה, ובכך להתחרות בתעשיית הגז הטבעי של רוסיה עצמה. אנליסטים טוענים כי הצינור נועד בחלקו להרחיב את השפעתה של איראן בקווקז, אולם נכנע לשליטה רוסית לפני סיום הבנייה.

ב-11 בנובמבר 2009 דיווחו פקידים ארמנים על פיצוץ של חלק מהצינור בתוך גבולות ארמניה. לאחר תיקון הנזק, איראן חידשה את הזרמת הגז לארמניה.

## הערות שוליים

קטגוריה:צינורות גז טבעי
קטגוריה:איראן: כלכלה
קטגוריה:ארמניה: כלכלה
ארד בר

**ארד בר** (נולד ב-29 בינואר 2000 בישראל) הוא כדורגלן ישראלי המשחק בעמדת הקשר בבני יהודה תל אביב מהליגה הלאומית.

## קריירת מועדונים
בר גדל במחלקות הנוער של מכבי תל אביב ומכבי פתח תקווה.

בעונת 2019/2020 החל לשחק במדי הקבוצה הבוגרת של מכבי פתח תקווה, ששיחקה בליגה הלאומית. בעונה זו, שהסתיימה בהעפלתה של מכבי פתח תקווה לליגת העל, ערך 30 הופעות ליגה והבקיע שלושה שערים.

ב-30 באוגוסט 2020 ערך בר את הופעת הבכורה שלו בליגת העל, כששיחק 57 דקות בניצחון 2-1 על מכבי תל אביב במסגרת המחזור הראשון לעונת 2020/2021. ב-28 בנובמבר הבקיע את שער הבכורה שלו בליגת העל, בניצחון 1-0 על הפועל חדרה במסגרת המחזור השמיני. בסך הכל ערך בר 30 הופעות ליגה בעונת הבכורה שלו בליגת העל, והבקיע שער אחד.

ב-16 ביוני 2023 חתם בפ.צ. ציריך מליגת העל השווייצרית. ב-26 בינואר 2024 חתם בצ'רקאסי האוקראינית.
ב-1 בינואר 2025 הושאל למכבי עירוני פתח תקווה.

ב-11 באוגוסט 2025 חתם בבני יהודה תל אביב.
## תארים
בני יהודה תל אביב
*גביע הטוטו לאומית 2025/2026

## קריירה בינלאומית
בר הוא חלק מסגל נבחרת ישראל עד גיל 21.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:בוגרי תיכון עירוני ד' (תל אביב)
קטגוריה:תל אביב-יפו: כדורגלנים
קטגוריה:כדורגלני מכבי פתח תקווה
קטגוריה:כדורגלני פ.צ. ציריך
קטגוריה:כדורגלני צ'רקאסי
קטגוריה:כדורגלני בני יהודה תל אביב
קטגוריה:כדורגלנים ישראלים בשווייץ
קטגוריה:כדורגלנים ישראלים באוקראינה
קטגוריה:ישראלים שנולדו ב-2000
פארק הצפרות אילת

ממוזער|250x250 פיקסלים|הפארק
ממוזער|250x250 פיקסלים|בריכות המלח הצמודות לפארק
ממוזער|250x250 פיקסלים|פלמינגואים בבריכות המלח
ממוזער|250x250 פיקסלים|הפארק
**פארק הצפרות אילת** (נקרא גם **המרכז הבינלאומי לצפרות באילת**) הוא פארק ומרכז צפרות באילת שנפתח ב־1980, ובו פועלת תחנת הטיבוע הגדולה בישראל. כמו כן, מספר המבקרים השנתי באתר נאמד ב־40,000.

פעילות המרכז מתמקדת במחקר ובתצפיות, וכן, מרכז הצפרות בעקבה הוא מרכז צפרות נוסף שקיים עמו שיתוף פעולה.

## היסטוריה
פיתוחה של אילת גרמה לצמצום שטחי המלחה ששימשו לקינון הציפורים בעת נדידתם, ובעקבות כך, הוחלט על הקמת פארק צפרות שישמור על שטחי הטבע האחרונים בעיר ויחדש מקורות המלחה. הפארק הוקם בשנת 1980 על שטח המזבלה העירונית.
## החי
בין מיני העופות הנודדים שנצפו בפארק נמצאים: תמירון, עקב מזרחי, שלדג לבן-חזה, קורמורן גדול, סלעית שחורת בטן, שלדג גמדי, חנקן נובי, שעיר משורטט ועוד.

### בריכות הפלמינגו
בבריכות המלח שבאזור ליד פארק הצפרות, נוהגת לעצור להקת פלמינגו, שבדרך כלל מונה כ-500 פלמינגואים, בזמן הנדידה מאז 1990. אחד מהפלמינגואים שנצפים מדי פעם בפארק הוא פלמינגו בעל מוטציה גנטית שהפכה את מרבית גופו לשחור. פלמינגו זה נחשב כפלמינגו השחור היחידי בעולם, ומושך צפרים ומבקרים מכל רחבי העולם.

## הצומח
בין מיני הצמחים החיים בפארק נמצאים: רכפתן מדברי, ערף המדבר, סלבדורה פרסית, מורינגה רותמית ועוד.

## מבחר תמונות

PikiWiki Israel 35873 Birding center in Eilat.JPG
PikiWiki Israel 35872 Birding center in Eilat.JPG
PikiWiki Israel 35874 Birding center in Eilat.JPG
Israel Hiking Map תצפית פלמינגו.jpeg|פלמינגו בבריכות המלח
PikiWiki Israel 29912 Wildlife and Plants of Israel.JPG


## ראו גם
* ארץ החרדונים
* פארק הולנד

## קישורים חיצוניים

* 
* פארק הצפרות אילת, באתר הערבה הדרומית
* פארק הצפרות אילת, באתר קק"ל
* פארק הצפרות אילת, באתר הצפרות הישראלי

## הערות שוליים

קטגוריה:אילת: אטרקציות
קטגוריה:אילת: טבע וסביבה
קטגוריה:ישראל: מרכזי צפרות
פארק ראש ציפור

**פארק ה[[צפרות]] ראש ציפור** הוא חלק מפארק הירקון (גני יהושע) שבתל אביב-יפו, במפגש הנחלים איילון וירקון. הפארק משתרע על פני כ-32 דונם של עצים, שטחים ירוקים ונחלים. ממבט-על השטח מזכיר בצורתו ראש ציפור ומכאן שמו, נוסף על כך שהוא מהווה מרכז צפרות ויש בו מקווה מים קטן שמסביבו הוקמו סככות ומתקני מסתור לצפרים וצלמי טבע.

## היסטוריה
ממוזער|שמאל|פארק הירקון ליד החווה החקלאית, נובמבר 2009
הפארק הוקם ב-2014 במטרה לחזק את המגוון הביולוגי וליצור מרחב המחבר בין הטבע לעיר. הקמת הפארק היא פרי שיתוף פעולה של קק״ל, עיריית תל אביב-יפו, חברת גני יהושע והחברה להגנת הטבע וניהולו מתבצע על ידי חברת גני יהושע וקק"ל.

הפארק כולל מגוון בתי גידול המהווים מוקד משיכה לעופות מים, ציפורי שיר ובעלי חיים נוספים, הנהנים מפעילות יזומה לשמירת הצמחייה וליצירת מרחב מוגן עבורם.

במקום נעשה שיקום אקולוגי לקרקעות חמרה ולבתי גידול לחים. הוא משמש כתחנת מעבר לציפורים נודדות, כחלק מרשת אתרי הצפרות של כנפי קק"ל בישראל, הפרושים מאגמון החולה שבצפון ועד פארק הצפרות באילת שבדרום.

הפארק פתוח בכל ימות השבוע בשעות האור, הכניסה חינם.

## היסטוריה

הפארק הושק בשנת 2014 ונמסר לאחריות תחזוקה של חברת גני יהושע באפריל 2017. עלות הקמתו נאמדה בכ-17 מיליון ש"ח, אשר מומנו בין היתר על ידי ידידי קק"ל באוסטרליה ובצרפת.

בשנות ה-20 של המאה ה-21 נבנה כל שנה סכר זמני הסוכר את נחל איילון ומאפשר את ביצוע העבודות להקמת המסילה הרביעית באיילון.

## החי והצומח
ממוזער|תן זהוב על גדת בריכת הצפרות בראש ציפור
עד כה נצפו כ-150 מינים של עופות שונים שחלקם נודדים, זוחלים כגון צבים, לטאות כמו זיקית מובהקת, נחשים כמו זעמן שחור, צפע מצוי דו-חיים כמו: צפרדע נחלים וקרפדה ירוקה ויונקים כגון: קיפוד מצוי, תן זהוב, ומכרסמים כמו חולד ועכברים. בפארק גם עשרות חרקים וביניהם: פרפרים, דבורים, שפיריות, שפריריות, חיפושיות ועוד.

בפארק צומחים גם עצי פרי כמו: תאנה, רימון, תות, חרוב ועוד) וגם צמחי מים.

## קישורים חיצוניים

* [Https://park.co.il/park/rosh-tzipor/?visitors פארק ראש ציפור], באתר גני יהושע

## הערות שוליים

קטגוריה:פארק הירקון
קטגוריה:ישראל: מרכזי צפרות
הר אג (אנטארקטיקה)

**הר אג** או **הר אג**' (באנגלית: **Mount Ege**) הוא הר ברכס נפטון, בהרי פנסקולה, בארץ המלכה אליזבת שבאנטארקטיקה.

ההר ממוקם בין רכס ברקוויסט, לבין רכס דרורי.

גוובהו של ההר 1,350 מטרים מעל פני הים.

## היסטוריה
### גילוי ומיפוי ההר

הר אג מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בעונת המחקר (הקיץ האנטארקטי) שבין השנים 1956 – 1966.

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של ג'ון ר. אג (John R. Ege), שהיה גאולוג מטעם הסקר הגאולוגי של ארצות הברית, שהשתתף במשלחת הסקר הקרקעית של רכס נפטון (Neptune Range field party) בעונת המחקר (הקיץ האנטארקטי) 1963 – 1964; משלחת זו תיקנה את מיקום ההר במפות (שהיה שגוי קודם לכן).

## קישורים חיצוניים
* הר אג באתר הסקר הגאולוגי של ארצות הברית
* הר אג באתר הגאזט האנטארקטי של ממשלת אוסטרליה
* הר אג באתר peakery(לרבות מידע על מרחקים לאתרים סמוכים)
* תרשים הנוף הנשקף מהר אג באתר peakvisor
* הר אג באתר mountainplanet

## הערות שוליים

אג
אג
סוזן אנדרסון

**סוזן אנדרסון** (באנגלית: ; 31 בינואר 1870 – 16 באפריל 1960) הייתה רופאה אמריקאית, אחת מהנשים הראשונות שעסקו ברפואה במדינת קולורדו.

## ביוגרפיה
אנדרסון נולדה בפורט וויין, אינדיאנה. הוריה התגרשו כשהייתה ילדה והיא גדלה עם אביה, אחיה הצעיר וסבתה. לאחר שסיימה את לימודי התיכון בשנת 1891, משפחה עברה לגור בעיירה קריפל קריק, קולורדו (אז מחנה כרייה) בעקבות הבהלה לזהב של קולורדו. למרות כוונותיה לעבוד כמרכזנית, אביה עודד אותה להירשם לבית הספר לרפואה באוניברסיטת מישיגן.

היא סיימה את לימודי הרפואה וקיבלה רישיון לעסוק בתחום בשנת 1897. לאחר מכן שבה לקולורדו בחיפוש אחר עבודה. תחילה התמקמה במחנה הכרייה וטיפלה בכורים ובתושבי האזור, בהם נער שכמעט איבד את ידו לאחר שהיה מעורב בתאונת דינמיט במכרה. רופא שהיה נוכח במקום טען שיש לכרות את היד. מנגד ד"ר אנדרסון התעקשה שניתן לטפל בפציעה הקשה ללא ניתוח, ובכך הצילה את זרועו של הנער. המקרה התפרסם וד"ר אנדרסון בנתה לעצמה מוניטין של רופאה בעלת אומץ ויכולת למנוע ולטפל בזיהום. לאחר כשלוש שנים, ובעקבות מותו של אחיה, עזבה את קריפל קריק ועברה לדנוור. היא פתחה מרפאה אך לאחר זמן לא רב נאלצה לסגור, משום שמטופלים לא סמכו על רופאה שהיא אישה והעדיפו ללכת לרופאים גברים. היא המשיכה אל גרילי בצפון-מזרח קולורדו, שם נאלצה להתפשר ולעבוד במשך שש שנים כאחות למרות השכלתה.

בשנת 1907 נדבקה בשחפת. שיטת הטיפול באותם ימים עודדה חולים לעבור לאזורים בעלי אקלים קר ויבש, ובהתאם לכך עברה ד"ר אנדרסון אל העיירה ההררית פרייזר, ושם נשארה לגור גם לאחר החלמתה. השמועה בדבר רופאה שגרה בקרבת מקום הגיעה לאוזניהם של תושבי האזור, ואלו החלו לפקוד את ביתה. עד מהרה נודעה בקרב המקומיים כד"ר סוזי. אף על פי שלא היו ברשותה סוס או מכונית, הגיעה לכל מקום בו נדרשה, וביצעה ביקורי בית בכל תנאי מזג האוויר. היא טיפלה בתינוקות רכים, ילדים, נשים וגברים כאחד, ובמגוון רחב של מצבים רפואיים, תחלואות ופציעות. משום שרבים היו עניים, התשלום שקיבלה היה בדרך כלל עצי הסקה, דברי מאכל או באמצעות שירותים שניתנו לה כברטר. במשך 49 שנים הייתה הרופאה היחידה בכל אזור פרייז'ר. על מנת להשלים הכנסה, החלה בשנת 1926 לעבוד בחצי משרה כפתולוגית מחוזית.

לעת זקנה שבה אל קריפל קריק, ולאחר מותה נקברה לצד אחיה.

## קישורים חיצוניים

* 

## הערות שוליים

קטגוריה:אמריקאים ילידי אינדיאנה
קטגוריה:פורט ויין (אינדיאנה): אישים
קטגוריה:רופאות אמריקאיות במאה ה-19
קטגוריה:רופאות אמריקאיות במאה ה-20
קטגוריה:רופאים אמריקאים
קטגוריה:בוגרי בית הספר לרפואה באוניברסיטת מישיגן
קטגוריה:אמריקאים שנולדו ב-1870
קטגוריה:אמריקאיות שנולדו ב-1870
קטגוריה:אמריקאים שנפטרו ב-1960
קטגוריה:אמריקאיות שנפטרו ב-1960
אמנדה נוקס

**אמנדה מארי נוקס** (באנגלית: **Amanda Marie Knox**; נולדה ב-9 ביולי 1987) היא עיתונאית אמריקאית שהואשמה ברצח מרדית' קרצ'ר , נשפטה ל-26 שנות מאסר, אך שוחררה לאחר שריצתה כמעט 4 שנות מאסר, לאחר זיכויה בערעור בפני בית המשפט העליון באיטליה.

## ביוגרפיה
אמנדה נוקס נולדה בסיאטל. בגיל 15 היא נסעה עם משפחתה לאיטליה וההתעניינות שלה במדינה גדלה. בשנת 2005 היא החלה ללמוד בלשנות באוניברסיטת וושינגטון. בשנת 2007 במסגרת הלימודים הגיעה לפרוג'ה להמשך הלימודים. היא התגוררה בדירה עם נשים נוספות, לרבות מרדית' קרצ'ר, סטודנטית מאנגליה, ועבדה בבר שהיה בבעלותו של דיה לומומבה. ב-1 בנובמבר 2007 היא חזרה לדירתה ושמה לב שיש סימני דם בדירה וחדרה של קרצ'ר נעול. לאחר הגעת המשטרה התברר שקרצ'ר נרצחה. לאחר תחילת החקירה נעצרו נוקס וחברה רפאל סולצ'יטו, והואשמו ברצח, פריצה וגנבה. בימים הראשונים הם נחקרו ללא נוכחות עורך דין ונוקס טענה שקיבלו מכות מהשוטרים. רודי גואדה שהתגורר באותו בניין נמלט לגרמניה. לאחר שבזירת הרצח נמצאו עדויות הקושרות אותו לפרשה הוא הוסגר לאיטליה לאחר זמן קצר.

באוקטובר 2008 נשפט גואדה ל-30 שנות מאסר באשמת אונס ורצח של קרצ'ר. בהמשך קוצר עונשו ל-16 שנים ובסופו של דבר הוא שוחרר בתנאים מגבילים בשנת 2020.

בשנת 2009 הועמדו נוקס וסולצ'יטו לדין במשפט נפרד והואשמו במעורבות ברצח, פריצה לחדר וגנבה. הם נשפטו ל-26 ו-25 שנות מאסר בהתאמה. מומחים אמריקאים היו בדעה שראיות ה-DNA במקום אינן חד-משמעיות. בסופו של דבר הגיע המקרה, בשנת 2013, לבית המשפט לערעורים של איטליה. בית המשפט קבע שנוקס אינה אשמה ברצח אך ההאשמות שלה נגד מעסיקה דיה לומומבה היו כוזבות והיא נשפטה לארבע שנות מאסר. ב-27 במרץ 2015 שוחררה נוקס. הוצאות המשפט הכבדות הביאו את משפחתה לפשיטת רגל.

בשנת 2019 הורה בית משפט אירופאי לזכויות האדם לשלטונות איטליה לשלם לנוקס פיצויים בגובה של 18,400 אירו. לאחר שובה לארצות הברית סיימה נוקס את לימודיה, וכתבה ספר על הפרשה. כמו כן, על בסיס הפרשה נכתבו ספרים נוספים וצולמו סרטים, לרבות "אמנדה נוקס" בשנת 2016.

בשנת 2021 האשימה נוקס את טום מקארתי על כך שסרטו, "מים שקטים", מבוסס על סיפורה ופוגע בפרטיותה.

## לקריאה נוספת

* Kercher, John. **Meredith: Our Daughter's Murder and the Heartbreaking Quest for the Truth**. London: Hodder & Stoughton, 2012. . OCLC 986555718
* Knox, Amanda. **Waiting to be Heard: A Memoir**. New York, New York: Harper, 2013. . OCLC 843126750
* Sollecito, Raffaele; Gumbel, Andrew. **Honor Bound: My Journey to Hell and Back with Amanda Knox**. New York: Gallery Books, 2012. . OCLC 875073026


## קישורים חיצוניים

* 

## הערות שוליים

קטגוריה:אמריקאים ממוצא גרמני
קטגוריה:אמריקאיות ממוצא גרמני
קטגוריה:עיתונאים אמריקאים
קטגוריה:עיתונאיות אמריקאיות
קטגוריה:מחברי ספרי עיון אמריקאים
קטגוריה:מחברות ספרי עיון אמריקאיות
קטגוריה:בוגרי אוניברסיטת וושינגטון
קטגוריה:בוגרות אוניברסיטת וושינגטון
קטגוריה:אמריקאים שנולדו ב-1987
קטגוריה:אמריקאיות שנולדו ב-1987
הנלורה שמידט-גלזר

**הנלורה "לוקי" גלזר-שמידט** (בגרמנית: **Hannelore** "**Loki**" **Schmidt** née **Glaser**; 3 במרץ 1919 – 21 באוקטובר 2010) הייתה פעילה סביבתית גרמנית, רעיית קנצלר גרמניה המערבית הלמוט שמידט.
## ביוגרפיה
הנלורה גלזר נולדה בהמבורג, רפובליקת ויימאר. ב-1942 נישאה להלמוט שמידט, שאותו הכירה לראשונה בעת היו חברים לכיתה בלימודים, ולזוג היו שני ילדים: בנם הבכור, הלמוט-ולטר, נולד עם נכות קשה ונפטר בהיותו תינוק בן פחות משנה. בתם, סוזנה, אשר נולדה ב-1947, עובדת בשידורי רשת החדשות בלומברג בלונדון, הממלכה המאוחדת.

ב-1974 התמנה בעלה לקנצלר גרמניה המערבית מטעם המפלגה הסוציאל-דמוקרטית וכיהן בתפקיד עד ל-1982. הנלורה נהנתה מאהדה ציבורית נרחבת שנבעה מעיקרה מהמוניטין שלה כאדם היורד אל העם ונאמנותה הרציפה במשך כמעט שבעה עשורים של נישואים לבעלה. במקצועה הייתה בוטנאית וקידמה מודעות סביבתית.

הנלורה נפטרה ב-2010, בגיל 91, ונקברה בבית הקברות אולסדורף. ב-2015 נפטר בעלה ונקבר לצידה.

## קישורים חיצוניים

* 
* הספד לוקי שמידט, הגרדיאן, 24 באוקטובר 2010 

## הערות שוליים

קטגוריה:פעילי איכות הסביבה
קטגוריה:פעילות איכות הסביבה
קטגוריה:בני זוג של קנצלרי גרמניה
קטגוריה:גרמנים שנולדו ב-1919
קטגוריה:גרמניות שנולדו ב-1919
קטגוריה:נפטרות ב-2010
קטגוריה:גרמניות שנפטרו ב-2010
קטגוריה:גרמנים שנפטרו ב-2010
ג'ייקוב קיפלימו

**ג'ייקוב קיפלימו** (באנגלית: **Jacob Kiplimo**; נולד ב-14 בנובמבר 2000) הוא אתלט אוגנדי, זוכה מדליית ארד אולימפית (טוקיו 2020) בריצת 10000 מטר ושיאן העולם בריצת חצי מרתון. אלוף העולם בחצי מרתון לשנת 2020.

## קריירה
### 2016
#### מדליית ארד באליפות עולם לנוער
באליפות העולם לנוער שנערכה בבידגושץ', פולין ב-19 ביולי 2016 זכה במדליית ארד בריצת 10,000 מטר בשיא אישי חדש של 27:26.68 דקות, אחרי רוג'רס קוומוי מקניה (27:25.23 דקות) ואהרון קיפלה מאריתריאה (27:26.20 דקות). בחודש מאי באותה השנה בתחרות שהתקיימה ברומא, איטליה השיג את הקריטריון האולימפי לאולימפיאדת ריו דה ז'ניירו (2016) בריצת 5,000 מטר בתוצאה של 13:24:40 דקות ובכך היה לרץ האולימפי הצעיר ביותר אי פעם שייצג את נבחרת אוגנדה. במשחקים האולימפיים עצמם הוא סיים במקום 11 בריצת 5000 מטר בתוצאה של 13:30.40 דקות.

### 2020
בתחרות שנערכה באוסטרבה, צ'כיה ב-8 בספטמבר 2020 הוא ניצח בריצת 5000 מטר בשיא אישי חדש של 12:48.63 דקות.

בליגת היהלום שנערכה ברומא ב-17 בספטמבר הוא ניצח בריצת 3,000 מטר בתוצאה של 7:26.64 דקות, התוצאה השמינית בטיבה בכל הזמנים, לפני יקוב אינגבריגטסן מנורווגיה שקבע את התוצאה התשיעית בטיבה בכל הזמנים - 7:27.05 דקות.

#### אלוף עולם
באליפות העולם בחצי מרתון שנערכה בגדיניה, פולין ב-17 באוקטובר זכה במדליית זהב בשיא אליפות חדש ובשיא לאומי חדש של 58:49 דקות לפני קיביווט קאנדי מקניה (58:54 דקות) ואמדוורק וואללגן מאתיופיה (59:08 דקות).

בחצי מרתון ולנסיה שנערך ב-6 בדצמבר זכה במדליית כסף בשיא לאומי חדש של 57:37 דקות, אחרי קיביווט קאנדי שקבע שיא עולם חדש של 57:32 דקות ולפני רונקס קיפרוטו אף הוא מקניה (57:49 דקות). כל ארבעת הראשונים שברו את שיא העולם שהיה שייך לג'פרי קמוורור מקניה (58:01 דקות) ונקבע שנתיים וחודשיים לפני כן.

### 2021
#### מדליית ארד אולימפית
באולימפיאדת טוקיו (2020 זכה קיפלימו במדליית ארד בריצת 10000 מטר בתוצאה של 27:43.88 דקות, אחרי סלמון ברגה מאתיופיה (27:43.22 דקות) ובן ארצו ג'ושוע צ'פטגאי (27:43.63 דקות).

בתחרות שנערכה באוסטרבה ב-19 במאי 2021 קבע קיפלימו בריצת 10,000 מטר שיא אישי חדש של 26:33.93 דקות. התוצאה השביעית בטיבה בכל הזמנים.

#### שיאן עולם
בחצי מרתון ליסבון שנערך ב-21 בנובמבר אותה שנה הוא קבע שיא עולם חדש של 57:31 דקות.

## שיאים אישיים
### אצטדיון
* ריצת 5000 מטר: 12:40.96 דקות (2024)
* ריצת 10000 מטר: 26:33.93 דקות (2021)

### כביש
* חצי מרתון: 56.42 דקות (2025), **[[שיאי עולם באתלטיקה|שיא עולם]]**

## קישורים חיצוניים

קטגוריה:אתלטים אוגנדים
קטגוריה:רצים למרחקים ארוכים
קטגוריה:אלופי עולם באתלטיקה
קטגוריה:שיאני עולם באתלטיקה
קטגוריה:אתלטים באולימפיאדת ריו דה ז'ניירו (2016)
קטגוריה:ילידי 2000
קטגוריה:רצים באולימפיאדת טוקיו (2020)
החיפושית דוהרת שוב

**החיפושית דוהרת שוב** (באנגלית: **Herbie Rides Again**) הוא סרט קומדיה אמריקאי משנת 1974 בבימויו של רוברט סטיבנסון, עם קינן ווין, הלן הייז, סטפני פאוארס וקן בארי בתפקידים הראשיים.

זה השני בסדרת הקומדיות על חיפושית המרוץ "הרבי" שיש לה תכונות אופי אנושיות עצמאיות של אהבה, כעס ועזרה במלחמה נגד אנשים רעים.

קינן ווין משחק בתור האיש העשיר והרשע אלונזו הוק, אותה דמות שגילם בסרט "הפרופסור המפוזר" ב-1961.

הלן הייז הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.

## תקציר העלילה
אלונזו הוק (קינן ווין) הוא אייל נדל"ן ובעל חברה קבלנית ענקית. הוא הורס בתים ובונה במקומם מגדלי מגורים ברחבי סן פרנסיסקו. כעת הוא עומד לבנות שני מגדלי מגורים ענקיים – "הוק פלאזה". מה שמעכב את הבנייה וגורם לו נזק של 8,000 דולר ביום הוא בית מגורים שהיה בעבר תחנת כיבוי אש ובו גרה אלמנת לוחם אש קשישה בשם מיס שטיינמץ (הלן הייז). שטיינמץ היא דודתו של טנסי (מ"החיפושית השובבה") שכבר לא גר שם והשאיר לה את החיפושית "הרבי" החביבה שמשרתת אותה בנסיעותיה בעיר.

ניקול האריס (סטפני פאוארס) היא דיילת אוויר יפהפייה שגרה זמנית עם שטיינמץ לאחר שפונתה מדירתה על ידי הוק.

וילובי ויטפילד (קן בארי), הוא עורך דין ואחיינו של הוק שממנה אותו כנציגו למשא ומתן עם שטיינמץ. לעומת הוק השתלטן והעריץ, וילובי הוא אנושי ורך. הוא מגיע לבית שטיינמץ שמקבלת אותו יפה אך ניקול סוטרת לו כששומעת מה מטרתו. היא מכירה לו את הרבי שלוקח אותם לתחרות דמולישן דרבי ומנצח בה. וילובי לוקח את ניקול לסעודה ברציף הדייגים של סן פרנסיסקו אבל כשהוא מגלה לה שהוא אחיינו של הוק, היא זורקת אותו מהמסעדה למים.

הוק ממשיך להציק לקשישה ומחרים את חפציה אבל בעזרת הרבי ניקול ווילובי הם מוחזרים לה. הוק מזמין דחפור להרוס את הבית אבל וילובי מתקשר למפעיל בקולו של הוק ומכוון אותו לביתו של הוק שמתעשת רק לאחר שקיר ביתו נהרס.

הוק מתקשר לשטיינמץ ומכריז על הפסקת אש אבל באותו זמן מגייס דחפורים להריסה. כעת מתגייס הרבי לעזרה. הוא מסתובב בעיר ומגייס מאות מכוניות חיפושיות פולקסוואגן שעוצרות את הדחפורים. באותו זמן מפעילים שטיינמץ וידידה גלדסטון (ג'ון מקינטייר) זרנוק מים אדיר שמבריח את המפעילים ואת הוק. הוא נעצר על ידי שוטרים ומספר להם על מאות החיפושיות והם חושבים כי יצא מדעתו.

סוף טוב - וילובי וניקול מתחתנים בבית והרבי מסיע אותם לירח דבש.

## צוות השחקנים

## קישורים חיצוניים
* 

* קדימון לחיפושית דוהרת שוב, באתר יוטיוב
* החיפושית דוהרת שוב - דיוני הצנזורה למחזות וסרטים, באתר ארכיון המדינה
* החיפושית דוהרת שוב, באתר TCM
קטגוריה:סרטי 1974
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי המשך אמריקאיים
קטגוריה:דיסני: סרטים
קטגוריה:חיפושיות בתרבות
קטגוריה:סרטי וולט דיסני
קטגוריה:סרטי רוברט סטיבנסון
אמברוסיה טונסן

**אמברוסיה טונסן** (בנורווגית: **Ambrosia Tønnesen**; 28 בינואר 1859 – 21 בינואר 1948) הייתה פסלת נורווגית, הפסלת הנורווגית הראשונה שהתפרנסה מהמקצוע.
## ביוגרפיה
אמברוסיה טונסן נולדה באולסון. תקופה מסוימת היא עבדה בברגן כמורה. בשנת 1885 היא החליטה לנסוע לקופנהגן ולמדה ציור של ברטה וגמן ופיסול אצל סטפן אבל סינדינג. בהמשך היא עברה השתלמויות בברלין ופריז. בשנת 1888 היא פגשה את מרי בנקס והם התגוררו ביחד במשך שלושים שנים.

את הפסלים הראשונים טונסן עשתה בסוף שנות ה-80 של המאה ה-19. בהמשך היא עשתה פסלים של אנשי תרבות נורווגית כמו דורתה אנגלברכטסדאטר, אדוורד גריג ונוספים.

על הישגיה בתחום האמנות הוענק לה עיטור מסדר הדקלים של האקדמאים.

היא נפטרה בברגן בשנת 1948.

## גלריה


File:Bust of Claus Fasting (1746–1791) by Ambrosia Tønnesen (1859–1948) outside Bergen Offentlige Bibliotek (Public Library) Bergen, Norway 2021-10-03 8635.jpg|דיוקן של קלאוס פסטינג
File:Monumental marble bust of author Amalie Skram (1846–1905) by Ambrosia Tønnesen (1916), on display in Bergen Public Library, Norway (photo 2018-03-18) B.jpg|אמליה סקרם, 1916
File:Wollert Konow (SB) 01.jpg| ולרט קונוף
File:VFG GinaKrog01.JPG|ג'ינה קרוג



## קישורים חיצוניים

* ביוגרפיה

קטגוריה:פסלים נורווגים
קטגוריה:להט"בים נורווגים
קטגוריה:ילידות 1859
קטגוריה:נפטרות ב-1948
Voyage, voyage

"**Voyage, voyage**" הוא שיר של הזמרת הצרפתייה דזיירלס. השיר יצא כסינגל הראשון מתוך אלבום הבכורה שלה François. אף על פי שהשיר מבוצע בשפה הצרפתית הוא זכה להצלחה רבה במצעדים ברחבי אירופה. השיר נותר כלהיט הגדול והיחיד המזוהה עם הזמרת.

## הצלחה מסחרית
אף על פי שהשיר מושר בשפה הצרפתית הוא זכה להצלחה במצעדים, גם במדינות בהן השפה לא זוכה בדרך כלל להצלחה רבה, דוגמת הממלכה המאוחדת ואירלנד. בגרמניה המערבית השיר הגיע למקום הראשון והיה השיר ששהה את מספר השבועות הרב ביותר במצעד 20 הגדולים במהלך שנת 1987. השיר הגיע למקום הראשון גם באוסטריה, נורווגיה וספרד. בצרפת הגיע למקום השני, בו שהה במשך ארבעה שבועות במשך ארבעה שבועות.

השיר, בגרסתו המקורית, הגיע למקום ה-53 במצעד הסינגלים הבריטי בנובמבר 1987. באביב 1988 יצא השיר מחדש בגרסת רמיקס שבוצע לשיר על ידי פיט האמונד ופיט ווטרמן. ביוני הגיע הרמיקס למקום החמישי בבריטניה. באירלנד הגיע השיר למקום הרביעי גם בגרסתו המקורית וגם בגרסת הרמיקס.

## מיקומי שיא

## גרסאות כיסוי
במהלך השנים זכה השיר למספר רב של גרסאות כיסוי. בשנת 1993 הוציא המצד היפני "Wink" גרסה בשפה היפנית. הסינגל מכר כ-69,000 עותקים והגיע למקום ה-19 במצעד הסינגלים היפני. להקת "מגנטו" המקסיקנית הוציאה בשנת 1991 גרסה בשפה הספרדית שנקראה "Vuela Vuela" (בעברית:לעוף, לעוף). השיר הגיע למקום השלישי במצעד השירים הלטיניים של בילבורד. הזמרת הבלגית, קייט ראיין, הוציאה גרסה משלה לשיר בשנת 2007 שנכללה באלבומה "Free". השיר הגיע למקום השני במצעד הבלגי ונכנס לעשרת הגדולים בהולנד, ספרד ופינלנד. להקת המטאל גותי "סירניה" הוציאה גרסה לשיר שנכללה כרצועת בונוס באלבום "Riddles, Ruins & Revelations" שיצא לאור בשנת 2021.

הזמרת-יוצרת האנגלייה שרה ברייטמן הקליטה ביחד עם הלהקה גרגוריאן את "Voyage, voyage" כחלק מהאלבום, *Masters of Chant Chapter III*. בשנת 2023, הוציאה את אלבום חג המולד השני שלה *Winter in Paris* במסגרתו הוחלט לכלול את "Voyage, voyage" כחלק משירי האלבום. בגרסה של האלבום השתתפה הלהקה גרגוריאן גם כן.

## קישורים חיצוניים

## הערות שוליים

קטגוריה:שירי 1986
קטגוריה:סינגלי בכורה מ-1986
קטגוריה:סינגלים מ-1993
קטגוריה:סינגלים מ-2007
קטגוריה:שירי שרה ברייטמן
קטגוריה:שירים ביפנית
קטגוריה:שירים בצרפתית
קטגוריה:שירי סינת'-פופ
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בספרד
קטגוריה:סינגלים בהוצאת CBS רקורדס
הנאצי והספר

**הנאצי והסַפָּר** הוא רומן מאת הסופר היהודי-גרמני אדגר הילסנראט. הספר נכתב על רקע חוויותיו וזכרונותיו של הילסנראט כנער בתקופת השואה. 

## עלילה
הספר עוסק בשני ילדים מעיירה גרמנית: יהודי בשם איציק פינקלשטיין שהוריו מנהלים מספרה, וגרמני בשם מקס שולץ, שהופכים לחברים טובים, למרבה האירוניה, פינקלשטיין הוא בלונדיני ואילו שולץ הוא שחור שיער. הספר מתאר את האירועים שקרו מאז עליית היטלר לשלטון ועד לפרוץ מלחמת העולם השנייה, במהלכם הופך שולץ לקצין אס.אס ולוקח חלק בהשמדת היהודים. במהלך המלחמה הוא נתקל בחבר הילדות היהודי שלו במחנה ריכוז ורוצח אותו במו ידיו. אחרי המלחמה הוא חוזר לעיירה ממנה הגיע בגרמניה, שם הוא מבקר רופא שמבצע בו ברית מילה. הוא מקעקע על זרועו קעקוע שגורם לאנשים לחשוב שהוא ניצול השואה, ולאחר מכן הוא משיג את מסמכיו של פינקלשטיין, מנכס לעצמו את שמו וזהותו, עולה לארץ ישראל ומתחתן עם אישה יהודייה.

## פרסום הספר
מו"לים גרמנים רבים סירבו להוציא ספר בעל גוון סאטירי המסופר מפיו של קצין אס.אס לשעבר. "הנאצי והספר" יצא לאור לראשונה בארצות הברית (ב-1971) ולאחר מכן באנגליה ובצרפת. בגרמניה הספר יצא לאור בשנת 1977 ובישראל בשנת 2011 בהוצאת זמורה-ביתן.

הספר עובד להצגה שהוצגה במספר תיאטראות גרמנים.

## קישורים חיצוניים
* 
* 

## הערות שוליים

קטגוריה:ספרים על השואה
קטגוריה:ספרים שעובדו לבמה
קטגוריה:ספרי 1971
קטגוריה:ספרי זמורה ביתן
עבודה עונתית

[250px|ממוזער|שמאל|קטיף פירות על ידי [תנועת הצופים|צופים באנגליה, 1944. עבודת קיץ בעבודה עונתית.]]
**עבודה עונתית** היא עבודה שהצורך בה מתקיים רק בחלק מסוים וקבוע מהשנה, מדי שנה. תקופת הזמן בה נדרשת העבודה העונתית מכונה "העונה", ויתר השנה "מחוץ לעונה". המונח מזוהה ביותר עם הסקטור החקלאי (בו עונות השנה מכתיבות פעולות כקטיף), אך נפוץ מאוד גם בתחומי התיירות, החינוך והפנאי.

עבודה עונתית היא גורם משמעותי בתופעה של הגירת עבודה, היות שלעיתים המקום בו העבודה נדרשת רחוק ממרכזי אוכלוסייה (למשל בפריפריה חקלאית). במקרים כאלה עוברים העובדים להתגורר למשך העונה בקרבת מקום העבודה, לעיתים במבני מגורים שנועדו במיוחד עבורם ועומדים ריקים מחוץ לעונה.

חלק מהעבודות העונתיות הן תגבור של כוח האדם בעבודה הרגילה, בהתאם לתנודות עונתיות קבועות בהיקף העבודה הנדרשת.

## עובד עונתי
בכל האמור בעובדים עצמם, ישנם מספר מודלים של עבודה עונתית: עובדים אשר כל פרנסתם על העבודה העונתית ומחוץ לעונה אינם עובדים, עובדים אשר עוברים בין עבודות עונתיות במעיין "סבב", ועובדים אשר יש להם עבודה קבועה אך בעונה מוסיפים עליה. המונח "אבטלה עונתית" מתייחס בדרך כלל לעובדים שאינם עובדים מחוץ לעונה, על אף שתיתכן עבודה עונתית ששכרה מספיק למחיית העובדים לכל אורך השנה.

### מעמד חוקי
עובד עונתי יכול להיות עצמאי או שכיר. שיטת ההעסקה יכולה להיות בקבלנות או על פי אחוזי משרה כמקובל בעבודות רגילות. ישנן מדינות בהן לעובדים עונתיים מעמד הדומה לעובד קבוע, והם אף זכאים לפיצויים במקרה של פיטורים. בישראל, למשל, זכאי עובד עונתי לפיצויי פיטורים אם עבד שתי עונות בשתי שנים רצופות, כשעונה נחשבת 60 יום לפחות במשך שלושה חודשים רצופים.

### עבודת קיץ
**עבודת קיץ** היא עבודה הנעשית בעיקר על ידי תלמידים וסטודנטים במהלך חופשת הקיץ. באופיין, חלק מעבודות הקיץ הן אכן עבודות עונתיות (למשל הדרכה בקייטנה) ומבחינת העובדים כל מטרת העבודה היא לייצר עבורם הכנסה, אך גישה נפוצה לעבודות קיץ מעדיפה עבודות בהם יוכלו (בעיקר סטודנטים) לצבור ניסיון מקצועי במהלך חופשתם, עת מתאפשר להם לעבוד בתנאים של משרה מלאה. לעבודות קיץ מעין אלה אין בהכרח אופי של עבודה עונתית (העונתיות בהן נובעת ממאפייני העובד ולא ממאפייני המשרה).

## דוגמאות
[250px|ממוזער|שמאל|אפיית מצות לקראת [פסח]]
* חקלאות - עבודות קטיף.
* מציל בחוף הים.
* מדריך בקייטנה.
* מדריך סקי.
* מוכר נפט.
* מורה מן החוץ, שנשכר רק לחודשי הלימודים.
* עובדים בנמל תעופה, שהפעילות בו מושפעת מעונות השנה.
* עבודות התלויות בחגים: אופה מצות, מוכר ארבעת המינים וכדומה.

## ראו גם
* מפוטרי קיץ

## הערות שוליים

עונתית
עונתית
טנה מקלור

**טנה מקלור** (באנגלית: **Tané McClure**; נולדה ב-8 ביוני 1958) היא שחקנית וזמרת אמריקאית.

## ביוגרפיה
מקלור נולדה בלוס אנג'לס, היא בתו של השחקן דאג מקלור, אמה הייתה הראשונה מבין חמשת נשותיו.

בגיל חמש הופיעה בסדרת המערבון "The Virginian" בה שיחק אביה, בגיל שבע עשרה החלה לשיר בלהקת ג'אז לטיני בשם "Sweet Honesty", בסוף שנות ה-70 הקליטה את הסינגל הראשון שלה "Redwood City", באותו זמן הכירה את המוזיקאי ג'ונתן קיין (החבר בלהקת Journey) ונישאה לו. ב-1982 הוציאה את אלבומה הראשון הנקרא "טנה קיין", מספר שירים בביצועה נכללו בפסקול של הסרט "שליחות קטלנית".

ב-1997 שיחקה בסרט ההמשך של משחקי פיתוי, באותה שנה שיחקה בתפקיד הראשי בסרט המתח האירוטי "Illicit Dreams 2", ב-1998 הופיעה בתפקיד קטן בסרט "פחד ותיעוב בלאס וגאס" המבוסס על הספר, ב-2000 הופיעה בקליפ לשיר "You Shouldn't Kiss Me Like This" של הזמר טובי קית', היא גילמה את אמה של אל וודס בסרט "לא רק בלונדינית" ובסרט ההמשך.

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זמרות רוק אמריקאיות
קטגוריה:זמרי רוק אמריקאים
קטגוריה:זמרות אמריקאיות
קטגוריה:זמרים אמריקאים
קטגוריה:אמריקאיות שנולדו ב-1958
קטגוריה:אמריקאים שנולדו ב-1958
שאול ישראלי (קצין)

**שאול ישראלי** (נולד ב-31 בינואר 1984) הוא קצין צה"ל בדרגת אלוף-משנה המשרת כמפקד חטיבה 7. קודם לכן שירת כראש מחלקת תכנון בזרוע היבשה וכמפקד חטיבת אגרוף הברזל.

## ביוגרפיה
נולד וגדל בקבוצת כנרת, בן ליעל וגור. אביו היה נווט פנטום בטייסת 69, שבמלחמת יום הכיפורים, מטוסו הופל והוא ישב בשבי הסורי במשך 8 חודשים, ולאחר מכן היה טייס באל על. סבו אהרון היה בנם של בן-ציון ישראלי וחיה ישראלי, אנשי העלייה השנייה, ממקימי קבוצת כנרת.

התגייס לצה"ל בשנת 2002 ועבר קורס מפקדי טנקים וקורס קציני שריון. שימש מפקד מחלקה ומפקד פלוגה בגדוד 198. בהמשך מונה לסגן מפקד גדוד 74 בחטיבה 188. בשנים 2017–2019 פיקד על גדוד 77 בחטיבה 7. לאחר מכן כיהן כקצין אג"ם אוגדה 91. בשנת 2021 מונה למפקד חטיבת אגרוף הברזל ושירת בתפקיד זה עד ליוני 2023.

ב-1 במאי 2023 מונה לרמ"ח התכנון בזרוע היבשה.

ב-8 במאי 2025 החליף את אלעד צורי כמפקד חטיבה 7.

## חייו האישיים
ישראלי נשוי לענת ואב לשלושה.

## קישורים חיצוניים

## הערות שוליים

קטגוריה:מפקדי גדוד 77
קטגוריה:מפקדי חטיבת אגרוף הברזל
קטגוריה:מפקדי חטיבה 7
קטגוריה:אלופי-משנה בצה"ל
קטגוריה:מפקדי חטיבות במלחמת חרבות ברזל
קטגוריה:קבוצת כנרת: אישים
קטגוריה:ישראלים שנולדו ב-1984
יוטפנג

**יוּטְפֶּנְג** (ביוטפנג: **Jyut6ping3**, בליטון יל : **Yuhtping**, בסינית: **粵拼**) היא שיטת תעתוק ללטינית של השפה הקנטונזית שפותחה ב־1993 על ידי "החברה הבלשנית של הונג קונג" (LSHK), שהיא מוסד ללא כוונת רווח שפועל בתחום הבלשנות הסינית. שמה הרשמי הוא **"סכמת ה[[ליטון (בלשנות)|ליטון]] לקנטונזית של החברה הבלשנית של** **הונג קונג"** (Linguistic Society of Hong Kong Cantonese Romanization Scheme). שיטה זו ושיטת ייל לליטון של קנטונזית משמשות לאותה המטרה.

השם יוטפנג הוא קיצור והלחם בסיסים המורכב מאות הראשונה בביטוי יוּטְיוּאֵה (סינית: 粵語, יוטפינג: Jyut6jyu5) שמשמעו "שפת יוּאֵה" (משפחת ניבים אליה משתייכת גם הקנטונזית) ופין-יין, שיטת הליטון הנהוגה במנדרינית.

מכיוון שהקנטונזית היא שפה טונאלית, כלומר שפה שבה שינויים בגובה הצליל קובעים את משמעות הפונמה, ומכיוון שבאלפבית לטיני אין סימנים לציון שינוי בגובה הצליל, היוטפנג משתמש בספרות כדי לייצג שינויים אלו.

## קישורים חיצוניים

קטגוריה:קצרמר שפות
קטגוריה:שפות סיניות
קטגוריה:ליטון שפות
אנדראש הייזלר

**אנדראש הייזלר** (בהונגרית: **Heisler András**; בודפשט, 7 בינואר 1955) הוא מהנדס-כלכלן יהודי-הונגרי ומנהיג קהילתי מרכזי ביהדות הונגריה.

## פעילותו בארגונים יהודיים
* יושב ראש התאחדות הקהילות היהודיות בהונגריה (Mazsihisz)
* סגן נשיא הקונגרס היהודי העולמי
* לשעבר יושב ראש-שותף של הקרן לפעולה והגנה (הקרן היא ארגון יהודי לא-ממשלתי בהונגריה, שמטרתה לשקף את המגמות הדתיות והתרבותיות היהודיות העיקריות הפועלות בהונגריה על פי אסטרטגיה של זהות יהודית חיובית וארגון קהילתי).

## ביוגרפיה
אנדראש הייזלר נולד בבודפשט וגם למד שם. הוא פעיל בחיים הציבוריים היהודיים בבודפשט מאז 1985. נבחר למועצת בית הכנסת הגדול של בודפשט ברחוב דוהאני ב-1990, בה היה חבר עד 2011. ב-1993 הצטרף להתאחדות הקהילות היהודיות בהונגריה (Mazsihisz), וב-1995 נבחר להנהגת הקהילה היהודית של בודפשט (BZSH). הוא נבחר לסגן היושב ראש של Mazsihisz ב-1999 ולאחר מכן ליושב ראש ב-2003. הוא עזב את תפקידו וגם את הנהלת Mazsihisz ו-BZSH בשנת 2005. אחריו נבחר פטר פלדמייר. הוא חזר להנהלת MAZSIHISZ ב-2011 ונבחר ליושב ראש הארגון בפעם השנייה.

בשנת 2011 הוא קיבל את צלב האבירים של מסדר ההצטיינות ההונגרי, אותו החזיר באוגוסט 2016 בשל הענקת העיטור לז'ולט באייר (סופר ועיתונאי שמרן וימני קיצוני מקורב לראש ממשלת הונגריה ויקטור אורבאן ולמפלגת פידס השלטת).

בשנת 2023 טען הייזלר כי יש קשר הדוק בין ראשי חב"ד בהונגריה לבין ממשלת ויקטור אורבן, וכי זו מסייעת לחסידי חב"ד להשתלט על הקהילה היהודית בהונגריה ועל אתרי היהדות.

## לקריאה נוספת
* אנדראש הייזלר יושב ראש התאחדות הקהילות בהונגריה
*אנדראש הייזלר ב-hvg.hu
*אנדראש הייזלר ב-origo.hu
*אנדראש הייזלר הוא היושב ראש החדש של Mazsihisz, mno.hu, 27 ביוני 2013
* קורות חיים של אנדראש הייזלר באתר
* András Heisler WJC Vice-President (Hungary) President, Federation of Jewish Communities in Hungary

## הערות שוליים

קטגוריה:מהנדסים יהודים הונגרים
קטגוריה:כלכלנים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1955